Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 319/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»CÔTES CATALANES«

PGI-FR-A1135-AM01

Meddelelsesdato: 2.7.2020

BESKRIVELSE AF OG BEGRUNDELSE FOR DEN VEDTAGNE ÆNDRING

1. Område i umiddelbar nærhed

Området i umiddelbar nærhed, der er beskrevet i kapitel I, punkt 4, i varespecifikationen for den beskyttede geografiske betegnelse »Côtes Catalanes«, er blevet ændret, for så vidt angår listen over kommuner i overensstemmelse med den officielle geografiske kode for 2019, der er den nationale reference. Denne ajourføring ændrer ikke ved afgrænsningen af dette område.

Denne liste over kommuner er blevet ajourført for området i umiddelbar nærhed, for så vidt angår punktet »supplerende betingelser« i enhedsdokumentet.

2. Vinstoksorter

Listen over druesorter, der anvendes til fremstilling af vine med den beskyttede geografiske betegnelse »Côtes Catalanes«, i varespecifikationens kapitel I, punkt 5 suppleres med følgende fem druesorter: Cabernet blanc B, Cabernet cortis N, Muscaris B, Soreli B og Souvignier gris RS.

Der er tale om sorter, som menes at være resistente over for tørke og skimmelsygdomme. Disse sorter gør det muligt at anvende færre plantebeskyttelsesmidler, samtidig med at de svarer til de sorter, der anvendes til fremstilling af vin med den beskyttede geografiske betegnelse. De ændrer ikke egenskaberne for vine med den beskyttede geografiske betegnelse.

Disse sorter er føjet til listen over sorter under punktet »Primære druesorter« i nærværende enhedsdokument.

ENHEDSDOKUMENT

1. Produktets betegnelse

Côtes Catalanes

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

Côtes Catalanes BGB

Den beskyttede geografiske betegnelse »Côtes Catalanes« er forbeholdt stille rød-, rosé- og hvidvine.

Det (minimale eller maksimale) totale alkoholindhold, totale syreindhold, indhold af flygtig syre og totale indhold af svovldioxid svarer til det, der er fastsat i EU-lovgivningen.

Rødvinene kan have en mere eller mindre intens rød farve afhængigt af den ønskede profil. Både med hensyn til lugt og smag kommer deres middelhavskarakter til udtryk i en kraftig og elegant bouquet, der ofte ledsages af en vis friskhed og krydrede anstrøg af rød frugt og kratplanter. Strukturen varierer efter modenhed og fremstillingsmetode.

Rosévinene kan have en bred farveskala fra den lyseste grå til intens rosé afhængigt af de anvendte sorter. Afhængigt af vinfremstillingsteknikkerne kan rosévinene være meget aromatiske, lette og bløde eller, når de stammer fra marker med lavt udbytte, frembyde en god struktur, som gør dem velegnede til mad.

Hvidvinene har en farveskala, der går fra den lyseste gulgrønne til gyldengul.

Plantning af vinstokkene på højtliggende områder eller på sletter er bestemmende for deres mineralitet, deres fedme og deres aroma. De tilfører normalt friskhed og mineralitet til vinene, som forener styrke og en langvarig smag.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 10,5 Minimalt totalt syreindhold Maksimalt indhold af flygtig syre (meq/l) Maksimalt totalt svovldioxidindhold (mg/l)

Côtes Catalanes BGB med betegnelsen »rancio«

Den beskyttede geografiske betegnelse »Côtes Catalanes« kan suppleres med betegnelsen »rancio« for stille vine, der som følge af dyrkningsforholdene har fået »rancio smag«.

De druer, der anvendes til fremstilling af vin med den beskyttede geografiske betegnelse »Côtes Catalanes« efterfulgt af betegnelsen »rancio«, skal have et sukkerindhold på mindst 238 g/l.

Vin med den beskyttede geografiske betegnelse »Côtes Catalanes« efterfulgt af betegnelsen »rancio« har et maksimalt indhold af gæringsdygtigt sukker (glukose + fruktose) på 12 g/l.

Med hensyn til de øvrige analysekriterier skal vinene opfylde de europæiske standarder.

Vine af typen »rancio« fremstilles udelukkende af druesorterne Carignan B, Carignan N, Cinsaut N, Grenache blanc B, Grenache gris G, Grenache N, Macabeu B, Tourbat B, Mourvèdre N, Muscat à petits grains B, Muscat d'Alexandrie B. De har en dyb ravfarve, nogle gange valnøddefarve med et grønligt skær, som afspejler en lang lagringsperiode under oxidative betingelser. Aromaen er kraftig og altid vedvarende og har anstrøg af nødder og krydderier som f.eks. almindelig bukkehorn (Trigonella foenum-graecum).

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) 14 Minimalt totalt syreindhold Maksimalt indhold af flygtig syre (meq/l) 24,48 Maksimalt totalt svovldioxidindhold (mg/l)

5. Vinfremstillingsmetoder

a) Særlige ønologiske fremgangsmåder

»Côtes Catalanes« BGB

Særlig ønologisk fremgangsmåde

Vine med den beskyttede geografiske betegnelse »Côtes Catalanes« (med undtagelse af dem, der har betegnelsen »rancio«) lagres som minimum frem til 1. marts året efter høsten og kan markedsføres fra denne dato, når de lagres i et oxiderende miljø med eller uden gærflor.

Ud over ovennævnte bestemmelser skal vinene med hensyn til ønologiske fremgangsmåder opfylde de krav, der er fastsat på EU-niveau og i den franske lov om landbrug og fiskeri (»code rural et de la pêche maritime«).

»Côtes Catalanes« BGB med betegnelsen »rancio«

Særlig ønologisk fremgangsmåde

Vine med den beskyttede geografiske betegnelse »Côtes Catalanes« suppleret med betegnelsen »rancio« er blevet lagret i et oxiderende miljø mindst indtil den 31. august i det femte år efter høsten og kan markedsføres fra den 1. september i det femte år efter høsten.

Når der anvendes en enkelt beholder kan der dog hvert år fra det femte år efter høsten kun tappes en femtedel eller mindre af indholdet ad gangen.

Hvis der anvendes en beholder indeholdende mere end en høst, kan kun en femtedel af vinen med den beskyttede geografiske betegnelse »Côtes Catalanes — rancio« markedsføres tidligst seks måneder efter den sidste tilsætning af vin.

Rød- og hvidvine med den beskyttede geografiske betegnelse »Côtes Catalanes« suppleret med betegnelsen »rancio« kan efter lagringen sammenstikkes.

Ud over ovennævnte bestemmelser skal vinene med hensyn til ønologiske fremgangsmåder opfylde de krav, der er fastsat på EU-niveau og i den franske lov om landbrug og fiskeri (»code rural et de la pêche maritime«).

b) Maksimumsudbytte

90 hektoliter pr. hektar.

6. Afgrænset geografisk område

Høsten af druerne, vinfremstillingen og forarbejdningen af vine, der anvendes til fremstilling af vin med den beskyttede geografiske betegnelse »Côtes Catalanes« finder sted i departementet Pyrénées-Orientales.

7. Vigtigste druesort(er)

Alicante Henri Bouschet N

Alphonse Lavallée N

Altesse B

Alvarinho — Albariño

Aramon N

Arinarnoa N

Arvine B — Petite Arvine

Bourboulenc B — Doucillon blanc

Cabernet blanc B

Cabernet cortis N

Cabernet franc N

Cabernet — Sauvignon N

Caladoc N

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Cinsaut N — Cinsault

Clairette B

Clairette rose Rs

Colombard B

Cot N — Malbec

Counoise N

Egiodola N

Fer N — Fer Servadou, Braucol, Mansois, Pinenc

Gewurztraminer Rs

Grenache N

Grenache blanc B

Grenache gris G

Gros Manseng B

Listan B — Palomino

Lledoner pelut N

Macabeu B — Macabeo

Marsanne B

Marselan N

Mauzac B

Merlot N

Mondeuse N

Morrastel N — Minustellu, Graciano

Mourvèdre N — Monastrell

Muscadelle B

Muscaris B

Muscat d'Alexandrie B — Muscat, Moscato

Muscat de Hambourg N — Muscat, Moscato

Muscat à petits grains blancs B — Muscat, Moscato

Muscat à petits grains roses Rs — Muscat, Moscato

Muscat à petits grains rouges Rg — Muscat, Moscato

Nielluccio N — Nielluciu

Négrette N

Parrellada B

Petit Manseng B

Petit Verdot N

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Portan N

Poulsard N — Ploussard

Raffiat de Moncade B

Ribol N

Riesling B

Rivairenc N — Aspiran noir

Roussanne B

Sauvignon B — Sauvignon blanc

Sauvignon gris G — Fié gris

Savagnin blanc B

Savagnin rose Rs

Sciaccarello N

Semillon B

Soreli B

Souvignier gris Rs

Sylvaner B

Syrah N — Shiraz

Tannat N

Tempranillo N

Terret blanc B

Terret gris G

Terret noir N

Tourbat B

Ugni blanc B

Verdelho B

Vermentino B — Rolle

Villard blanc B

Villard noir N

Viognier B

8. Tilknytning til det geografiske område

Det geografiske områdes egenart

Vindyrkningsarealet ligger midt i et stort trinvist opadstigende område, der mod øst er åbent mod Middelhavet og er afgrænset af en række høje relieffer:

— mod vest bjergmassivet Canigou (Pic du Canigou —2 780 m)

— mod syd bjergmassivet Albères (Roc de France —1 450 m)

— mod nord bjergmassivet Corbières (Mont Tauch — 878 m)

Det er i dette landskab med nogle gange meget stejle skråninger, dale og brede terrasser, at vindyrkningsområdet med den beskyttede geografiske betegnelse »Côtes Catalanes« findes som en næsten monokultur.

Vindyrkningsområdet er mod vest gennemskåret af tre korte hovedfloder og bifloder, der ofte er udtørrede, og som i tidens løb har transporteret materiale fra bjergformationerne og dermed dannet talrige terrasser.

Alle de geologiske tidsaldre er repræsenteret og giver en varieret jordbund, der stammer fra moderbjergformationerne, transport eller sø- og havaflejringer. De fælles kendetegn ved den jordbund, der anvendes til dyrkning af vinstokke, er, at jordlaget er tyndt, meget tørt, fattigt på organisk materiale og altid meget stenet og veldrænet.

For at sikre en spredning af produktionen er noget af den jord på sletten, der er mere næringsrig og lettere at bearbejde, blevet tilplantet med druesorter, der er nye for regionen.

Dette vindyrkningsområde, der mod vest er afgrænset af højdekurven på 300 m eller af isotermen på 13 °C, har over 2 500 timers sol om året og en nedbørsmængde på mellem 500 og 650 mm, der hovedsageligt falder forår og efterår.

Det rene middelhavsklima modereres af havet, som tempererer den stærke sommersol og medfører lidt køligere nætter. Men klimaet i Roussillon er ofte kendetegnet ved frekvensen (en dag ud af tre) og styrken af Tramontan-vinden, som er en nordvestlig vind, der om vinteren er meget kold, når den har passeret de snedækkede tinder i Pyrenæerne.

Produktets egenart

Vindyrkningen i Roussillon startede samtidig med civilisationen i Middelhavet.

I dette varme og blæsende klima er der siden starten af vores tidsalder blevet fremstillet særlige vine af druer med et naturligt højt sukkerindhold.

Lidt efter lidt er produktionen gået i retning af naturligt søde vine, som er Roussillons særpræg. Dette har givet vindyrkerne kendskab til lagring i et oxiderende miljø, en enestående og særlig knowhow.

Selv om produktionen traditionelt har fokuseret på naturligt søde vine, er der altid blevet fremstillet stille vine i Roussillon. Frem til det 19. århundrede var forbruget ret lokalt. Men takket være det naturligt høje alkoholindhold, som gør vinen mere velegnet til transport, markedsføres den nu uden for Roussillon og har gjort det muligt for producenterne at stifte bekendtskab med kvaliteten og de særlige kendetegn ved de stille vine i departementet.

Teknikken med lagring i et oxiderende miljø har ført til fremstilling af vine med betegnelsen »rancio«, som på bedste vis fremviser den katalanske kultur. I midten af det 18. århundrede betegnede Saint Simon »rancio« som en spansk vin, der er lagret, og i slutningen af det 19. århundrede præsenterede Paul Oliver stolt en »rancio doux« i sit produktsortiment, en vin, som videreførte traditionen fra abbed Rous i Banyuls' »œuvre du vin de messe«.

Takket være denne mangfoldighed og den stærke identitet fik Côtes Catalanes ved dekretet af 16. november 1981 tildelt betegnelsen beskyttet geografisk betegnelse, og det geografiske område blev ændret den 1. september 2003 med sammenlægningen af BGB Coteaux de Fenouillèdes, Vals d'Agly og Côtes catalanes, der var resultatet af vinproducenternes ønske om at forene deres kræfter med henblik på fremstilling af vin med en stærk katalansk identitet.

Produktionen er på omkring 150 000 hl fordelt på rødvin (55 %), rosévin (30 %, hvidvin (15 %), hvortil kommer en traditionel, specifik og hemmelig produktion af »rancio«, en vin, som er lagret i et oxiderende miljø, og som har meget karakteristiske rancio-egenskaber.

Rødvinene er oftest fremstillet af de traditionelle druesorter i Middelhavsområdet (Carignan N, Grenache, Syrah N). På sletten finder man også de druesorter, der anvendes i det sydvestlige område, som f.eks. Merlot N eller Cabernet-Sauvignon N. Vinene er både kraftige og elegante, men med en friskhed, der skaber balance i disse vine fra et solbeskinnet område med et naturligt højt alkoholindhold.

De lokale hvide druesorter (Grenache B, Grenache G, Macabeu B, Tourbat B, muskateller) ligger side om side med nyere druesorter som f.eks. Chardonnay B, Marsanne B, Roussanne B eller Vermentino B. Deres mineralitet, fedme og aroma bestemmes af, om de dyrkes i højden eller på sletten. De er fulde af aromatisk karakter og personlighed. De kombinerer friskhed og mineralitet i vine, som er både kraftige og har en langvarig smag.

Rosévinene er generelt aromatiske med en bred farvepalet. De druer, der dyrkes på Roussillon-sletten, giver meget aromatiske, lette og bløde vine. De druer, der dyrkes på skråningerne, giver derimod en kraftigere farve, og de har en struktur, der gør dem velegnede som ledsager til mad.

»Rancio«-vine fremstilles udelukkende af de traditionelle druesorter i Roussillon og lagres i mindst 5 år.

»Rancio«-smagen er den smag, der kendetegner nogle vine efter en lang lagring, normalt i kar eller på gamle fade. Uanset om der fra starten er tale om hvidvine eller rødvine, får de med tiden den samme mørke ravfarve, nogle gange valnøddefarve med et grønligt skær. Aromaen er kraftig og altid vedvarende og har anstrøg af nødder og krydderier som f.eks. almindelig bukkehorn (Trigonella foenum-graecum).

Årsagssammenhængen mellem det geografiske område og produktets egenskaber

De tørre vine fra Pays Catalan har længe været efterspurgt på grund af deres farve, deres koncentration og deres høje alkoholindhold, som gør det muligt for vinhandlerne at afbalancere andre utilstrækkelige produkter via sammenstikning. Det varme og tørre klima og manglen på en geologi, der er egnet til udgravning af kældre, har ikke muliggjort opbevaring af disse tørre vine og tilskyndede tidligere vinbønderne til hurtigt at afsætte deres produktion. Med de moderne teknologier, der er kommet til i de seneste 40 år, og navnlig beherskelse af kulde er det blevet muligt at gentænke denne produktion, der fremover udgør et væsentligt supplement til den øvrige vinproduktion i departementet.

Det er det varmeste område i Frankrig, og alle druesorter bliver derfor fuldmodne hvert år, hvilket bidrager til at give alle de fremstillede vine et kraftigt middelhavspræg.

Selv om den beskyttede geografiske betegnelse »Côtes Catalanes« opnåede sin anseelse takket være de traditionelle druesorter som f.eks. Carignan N, Grenaches B, G, og N, Macabeu B, er druesorter, der ikke traditionelt har været dyrket i Catalogne Nord (Cabernet, Merlot, Chardonnay for at nævne de vigtigste), blevet udbredt i de mere frugtbare og nogle gange kunstvandede områder, hvilket gør det muligt at fremstille en frugtrig og blød vin med et større udbytte.

I en vindyrkningssammenhæng, hvor identitet er af afgørende betydning, har vinavlerne i Roussillon muligheden for at fremstille vine med en meget høj kulturel profil, dvs. »rancio«-vinene, en autentisk knowhow inden for vinfremstilling, der bygger på en gammel tradition.

Muligheden for at fremstille fremragende vine med en kraftig identitet, og vinavlernes stolthed over at tilhøre det catalanske område, et område med rugby, vin og traditioner, en bro mellem Frankrig og Spanien, hvis strenge forhold afspejles i de mænd, der bearbejder jorden, alle betingelserne for fremstilling af kvalitetsvin er til stede.

I det catalanske område har der i mange år været en meget forskelligartet turisme, som går fra havet til bjergene, og som gør det muligt at opdage dette departements rigdomme, og den beskyttede geografiske betegnelse »Côtes Catalanes« er en af ambassadørerne herfor.

9. Andre vigtige betingelser (emballering, mærkning, andre krav)

Retsgrundlag:

National lovgivning

Type supplerende betingelse:

Supplerende bestemmelser om mærkningen

Beskrivelse af betingelsen:

Den beskyttede geografiske betegnelse »Côtes Catalanes« kan suppleres med følgende benævnelser:

— benævnelserne »primeur« eller »nouveau«

— navnet på en eller flere druesorter

— betegnelsen »rancio« i overensstemmelse med betingelserne i varespecifikationen.

Den beskyttede geografiske betegnelse »Côtes Catalanes« kan suppleres med navnet på den mindre geografiske enhed »Pyrénées-Orientales« i overensstemmelse med de krav, der er opstillet i varespecifikationen.

Den Europæiske Unions BGB-logo skal påføres etiketten, hvis benævnelsen »Indication géographique protégée« (beskyttet geografisk betegnelse) erstattes af den traditionelle benævnelse »Vin de pays«.

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Det område, der ligger i umiddelbar nærhed, og som er genstand for undtagelsen vedrørende vinfremstillingen og vinforarbejdningen for vine med den beskyttede geografiske betegnelse »Côtes Catalanes«, består af følgende kommuners områder:

— Departementet Ariège: Aigues-Juntes, L'Aiguillon, Albiès, Alliat, Allières, Alzen, Appy, Arabaux, Arignac, Arnave, Artigues, Ascou, Aston, Auzat, Axiat, Ax-les-Thermes, La Bastide-de-Sérou, Baulou, Bédeilhac-et-Aynat, Bélesta, Bénac, Bénaix, Bestiac, Bompas, Le Bosc, Bouan, Brassac, Burret, Les Cabannes, Cadarcet, Capoulet-et-Junac, Carcanières, Carla-de-Roquefort, Caussou, Caychax, Cazenave-Serres-et-Allens, Celles, Château-Verdun, Cos, Dreuilhe, Durban-sur-Arize, Ferrières-sur-Ariège, Foix, Fougax-et-Barrineuf, Freychenet, Ganac, Garanou, Génat, Gestiès, Gourbit, L'Herm, L'Hospitalet-près-l'Andorre, Ignaux, Ilhat, Illier-et-Laramade, Lapège, Larbont, Larcat, Larnat, Lassur, Lavelanet, Lercoul, Lesparrou, Leychert, Lieurac, Lordat, Loubières, Luzenac, Mercus-Garrabet, Mérens-les-Vals, Miglos, Mijanès, Montagagne, Montaillou, Montels, Montferrier, Montgaillard, Montoulieu, Montségur, Montseron, Nalzen, Nescus, Niaux, Orgeix, Orlu, Ornolac-Ussat-les-Bains, Orus, Pech, Péreille, Perles-et-Castelet, Le Pla, Prades, Pradières, Prayols, Le Puch, Quérigut, Quié, Rabat-les-Trois-Seigneurs, Raissac, Roquefixade, Roquefort-les-Cascades, Rouze, Saint-Jean-d'Aigues-Vives, Saint-Jean-de-Verges, Saint-Martin-de-Caralp, Saint-Paul-de-Jarrat, Saint-Pierre-de-Rivière, Saurat, Sautel, Savignac-les-Ormeaux, Senconac, Sentenac-de-Sérou, Serres-sur-Arget, Siguer, Aulos-Sinsat, Sorgeat, Soula, Surba, Suzan, Tarascon-sur-Ariège, Tignac, Unac, Urs, Ussat, Vaychis, Vèbre, Verdun, Vernajoul, Vernaux, Val-de-Sos, Villeneuve-d'Olmes.

— Departementet Aude: Ajac, Alaigne, Albas, Alet-les-Bains, Antugnac, Argeliers, Argens-Minervois, Armissan, Arques, Artigues, Aunat, Axat, Bages, Belcaire, Belcastel-et-Buc, Belfort-sur-Rebenty, Bellegarde-du-Razès, Belvèze-du-Razès, Belvianes-et-Cavirac, Belvis, Bessède-de-Sault, La Bezole, Bizanet, Bize-Minervois, Bouriège, Bourigeole, Le Bousquet, Boutenac, Brézilhac, Brugairolles, Bugarach, Cailhau, Cailhavel, Cailla, Cambieure, Campagna-de-Sault, Campagne-sur-Aude, Camplong-d'Aude, Camps-sur-l'Agly, Camurac, Canet, Cascastel-des-Corbières, Cassaignes, Castelnau-d'Aude, Castelreng, Val de Lambronne, Caunette-sur-Lauquet, Caves, Cépie, Chalabre, Le Clat, Clermont-sur-Lauquet, Comus, Conilhac-Corbières, Corbières, Coudons, Couiza, Counozouls, Cournanel, Coursan, Courtauly, La Courtète, Coustaussa, Coustouge, Cruscades, Cubières-sur-Cinoble, Cucugnan, Cuxac-d'Aude,La Digne-d'Amont, La Digne-d'Aval, Donazac, Duilhac-sous-Peyrepertuse, Durban-Corbières, Embres-et-Castelmaure, Escales, Escouloubre, Escueillens-et-Saint-Just-de-Bélengard, Espéraza, Espezel, Val-du-Faby, Fabrezan, La Fajolle, Fenouillet-du-Razès, Ferrals-les-Corbières, Ferran, Festes-et-Saint-André, Feuilla, Fitou, Fleury, Fontanès-de-Sault, Fontcouverte, Fontjoncouse, Fourtou, Fraissé-des-Corbières, Gaja-et-Villedieu, Galinagues, Gardie, Gincla, Ginestas, Ginoles, Gramazie, Granès, Greffeil, Gruissan, Homps, Hounoux, Jonquières, Joucou, Ladern-sur-Lauquet, La Palme, Lasserre-de-Prouille, Lauraguel, Leucate, Lézignan-Corbières, Lignairolles, Limoux, Loupia, Luc-sur-Aude, Luc-sur-Orbieu,Magrie, Mailhac, Maisons, Malras, Malviès, Marcorignan, Marsa, Mazerolles-du-Razès, Mazuby, Mérial, Mirepeisset, Missègre, Montazels, Montbrun-des-Corbières, Montfort-sur-Boulzane, Montgaillard, Montgradail, Monthaut, Montjardin, Montredon-des-Corbières, Montséret, Moussan, Narbonne, Nébias, Névian, Niort-de-Sault, Port-la-Nouvelle, Ornaisons, Ouveillan, Padern, Paraza, Pauligne, Paziols, Peyrefitte-du-Razès, Peyriac-de-Mer, Peyrolles, Pieusse, Pomas, Pomy, Portel-des-Corbières, Pouzols-Minervois, Puilaurens, Puivert, Quillan, Quintillan, Quirbajou, Raissac-d'Aude, Rennes-le-Château, Rennes-les-Bains, Rivel, Rodome, Roquefeuil, Roquefort-de-Sault, Roquefort-des-Corbières, Roquetaillade-et-Conilhac, Roubia, Rouffiac-des-Corbières, Routier, Saint-André-de-Roquelongue, Saint-Benoît, Sainte-Colombe-sur-Guette, Sainte-Colombe-sur-l'Hers, Saint-Couat-du-Razès, Saint-Ferriol, Saint-Hilaire, Saint-Jean-de-Barrou, Saint-Jean-de-Paracol, Saint-Julia-de-Bec, Saint-Just-et-le-Bézu, Saint-Laurent-de-la-Cabrerisse, Saint-Louis-et-Parahou, Saint-Marcel-sur-Aude, Saint-Martin-de-Villereglan, Saint-Martin-Lys, Saint-Nazaire-d'Aude, Saint-Polycarpe, Sainte-Valière, Sallèles-d'Aude, Salles-d'Aude, Salvezines, Seignalens, La Serpent, Serres, Sigean, Sonnac-sur-l'Hers, Sougraigne, Terroles, Thézan-des-Corbières, Tourouzelle, Tourreilles, Treilles, Tréziers, Tuchan, Valmigère, Ventenac-en-Minervois, Véraza, Verzeille, Villardebelle, Villar-Saint-Anselme, Villarzel-du-Razès, Villebazy, Villedaigne, Villefloure, Villefort, Villelongue-d'Aude, Villeneuve-les-Corbières, Villesèque-des-Corbières, Vinassan.

Link til produktspecifikationen

https://info.agriculture.gouv.fr/gedei/site/bo-agri/document_administratif-5e5bb316-d3a0-4505-a928-4c5624575423

(1) EUT L 9 af 11.1.2019, s. 2.